નહેરુ ગાંધી પરિવાર સાથેની ઘનિષ્ઠતા વિશે તેઓ કહે છે, “બાબુજીને કેમ્બ્રિજમાં ડોક્ટરેટ કરતી વખતે પંડિતજીએ સહાયતા કરી હતી, તે વગર બાબુજીને વિદેશ જવુ સંભવ નહોતું. તેમને દિલ્હી પણ પંડિતજી જ લઈ ગયેલા એ પણ સાચું, પણ ઈન્દિરા ગાંધી જ્યારે પ્રધાનમંત્રી નહોતી ત્યારે મારી નોકરી લાગેલી, અને એ પણ મારી જ યોગ્યતાથી. મારા ભાઈને પણ તેની યોગ્યતાથી જ નોકરી મળેલી. રાજીવ પ્રધાનમંત્રી બન્યા તે પહેલા અમે ભાઈઓ પોતપોતાના ક્ષેત્રમાં સ્થિર થઈ ચૂક્યા હતા. એ પરિવાર સાથે ઓળખાણ હતી, પરંતુ પોતપોતાના જીવનમાં યોગ્ય સ્થાન મેળવવા અમારે પ્રતિક્ષણ સંઘર્ષ કરવો પડ્યો હતો એ વાત લોકો ભૂલી જાય છે. લોકો સમજે છે કે અમને પોતાની મહેનતથી નહીં, પરંતુ પ્રધાનમંત્રી પરિવારની સિફારીશથી અનાયાસ બધું મળી ગયું છે.